Mans beroof, aan die brand gesteekTwee eienaars van ŉ snoepwinkel in Botshabelo in die Vrystaat is gister aan die brand gesteek deur ŉ groep mans wat hulle winkel beroof het. Volgens die polisie het ŉ groep mans die winkel beroof, paraffien oor die twee eienaars geooi en hulle aan die brand gesteek. Die twee buitelandse burgers is na die Pelonomi-hospitaal geneem maar hulle toestand is nie bekend nie. Volgens konst. Thabo Litabe het die twee mans in die winkel geslaap toe die groep mans deur die dak toegang tot die winkel gekry het. Hulle het met ŉ onbekende aantal geld en kruideniersware gevlug. Niemand is nog in hegtenis geneem in verband met die voorval nie.